
Forslag til forskrift om satser for beregning av grunntilskudd til private barnehager i Porsgrunn kommune for tilskuddsåret 2027 
 Fastsatt av Bystyret i Porsgrunn 22.10.2026 med hjemmel i  lov 17. juni 2005 nr. 64 om barnehager (barnehageloven)   §§ 19 og 19a og Forskrift 23. mars 2026 nr. 454 om finansiering av private barnehager (finansieringsforskriften) § 1 og § 27, jf. § 6 og § 17 første ledd og § 18 første ledd.  
 
§ 1. Virkeområde og ikrafttredelse 
Forskriften fastsetter satser for beregning av grunntilskudd til private barnehager i Porsgrunn for tilskuddsåret 2027.  
Forskriften gjelder for private ordinære barnehager i kommunen som har rett til tilskudd etter barnehageloven § 19 første og andre ledd. 
Forskriften trer i kraft 01.01.2027. 
   
§ 2. Satser for grunntilskudd 
Ved beregning av grunntilskudd til private barnehager benyttes følgende satser per heltidsplass. 
Ordinære barnehager: 
Barn 0-2 år:				293.257 
Barn 3-6 år:			              154.902 
  
Porsgrunn kommune har ingen kommunale familiebarnehager eller åpne barnehager. Privat familiebarnehage og Åpen barnehage får derfor statlig fastsatte satser.

§ 3. Beregningsgrunnlaget og forbehold om endringer 
Satsene er beregnet på grunnlag av det siste tilgjengelige kommuneregnskapet som er regnskapsåret 2025.
For ordinære barnehager er satsene beregnet ut fra kommunens ordinære driftsutgifter i tilsvarende kommunale barnehager, med de fradragene og påslagene som følger av barnehageloven § 19a og finansieringsforskriften. 
Foreldrebetaling for kommunale barnehager er trukket fra beregningsgrunnlaget.  
Satsgrunnlaget er indeksregulert med kommunal deflator (forventet pris- og lønnsvekst i kommunesektoren).
Kommunen tar forbehold om at satsene kan justeres dersom: 
· Stortinget vedtar endringer i kommunal deflator  
· Stortinget vedtar endringer i maksimalpris for foreldrebetaling 
· Kommunen vedtar lavere foreldrebetaling enn nasjonal maksimalpris 
· Nasjonale myndigheter vedtar endringer i lov og forskrift i løpet av tilskuddsåret som medfører endringer i beregninger av satser

Eventuelle justeringer av satser på grunn av forhold nevnt over, foretas administrativt uten forhåndsvarsel jf. forvaltningsloven § 37, fjerde ledd, bokstav c. Justerte satser formidles til private barnehager og forskrift oppdateres uten unødig opphold. 

§ 4. Dokumentasjon på beregningen 
Beregningen av satsene er gjort i samsvar med gjeldende regelverk, og grunnlaget er synliggjort i dokumentasjon publisert på kommunens hjemmeside. Dokumentasjonen er utarbeidet i samsvar med veileder utarbeidet av KS/PBL. 
  
§ 5. Forholdet til enkeltvedtak om kommunalt tilskudd 
Denne forskriften fastsetter satser for beregningen av grunntilskuddet til private barnehager. Tilskuddet til den enkelte private barnehage fastsettes som enkeltvedtak etter barnehageloven §§ 19a-c, og finansieringsforskriftens § 3. 

